62024TO0261_INF
2025 m. gegužės 19 d. Bendrojo Teismo (ketvirtoji kolegija) nutartis
Birių Krovinių Terminalas / Taryba
(Byla T‑261/24)
„Ieškinys dėl panaikinimo ir dėl neveikimo – Bendra užsienio ir saugumo politika – Ribojamosios priemonės, priimtos atsižvelgiant į padėtį Baltarusijoje ir į Baltarusijos dalyvavimą Rusijos agresijoje prieš Ukrainą – Draudimas pirkti, importuoti ar perduoti kalio karbonato produktus iš Baltarusijos – Aktas, dėl kurio negali būti pareikštas ieškinys – Klaidingai nurodytas atsakovas – Pozicijos išreiškimas – Neveikimo nutraukimas – Dalinis nepriimtinumas – Deklaratyvus prašymas – Prašymas nustatyti įpareigojimą – Dalinis jurisdikcijos nebuvimas“
1.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Aktai, susiję su bendra užsienio ir saugumo politika – Komisijos parengti dokumentai – Vien informacinio pobūdžio arba parengiamojo ir konsultacinio pobūdžio aktai – Neįtraukimas – Nepriimtinumas
(SESV 263 straipsnis; Tarybos reglamentai Nr. 833/2014 ir Nr. 269/2014)
(žr. 19–27 punktus)
2.
Teismo procesas – Ieškinys – Formos reikalavimai – Ginčo dalyko nustatymas – Aiškus ir tikslus pagrindų, kuriais remiamasi, išdėstymas – Neaiškus ir netikslus išdėstymas – Nepriimtinumas
(SESV 263 straipsnis; Bendrojo Teismo procedūros reglamento 76 straipsnio d punktas)
(žr. 35 punktą)
3.
Bendra užsienio ir saugumo politika – Ribojamosios priemonės Baltarusijai – Draudimas pirkti, importuoti ar perduoti kalio karbonato produktus iš Baltarusijos – Teisminė teisėtumo kontrolė – Apimtis – Ieškinys dėl panaikinimo – Visuotinai taikoma nuostata, nesusijusi su individualia ribojamąja priemone – Sąjungos teismų jurisdikcija – Nebuvimas
(ESS 29 straipsnis; SESV 275 straipsnis; Tarybos sprendimo 2012/642/BUSP, iš dalies pakeisto Sprendimu (BUSP) 2024/769, 2g straipsnis)
(žr. 38 punktą)
4.
Ieškinys dėl panaikinimo – Priimtinumo sąlygos – Ieškinys, pareikštas ginčijamo akto rengėjui – Dėl Komisijos pateiktas prašymas panaikinti Tarybos aktą – Nepriimtinumas
(SESV 263 straipsnis; Tarybos reglamentas Nr. 765/2006)
(žr. 39–41 punktus)
5.
Ieškinys dėl neveikimo – Pozicijos pareiškimas pagal SESV 265 straipsnio antrą pastraipą prieš pateikiant ieškinį – Sąvoka – Atsisakymas imtis veiksmų pagal raginimą imtis veiksmų – Įtraukimas
(SESV 265 straipsnio antra pastraipa; Tarybos reglamento Nr. 765/2006 1i straipsnis)
(žr. 45–49 punktus)
6.
Ieškinys dėl panaikinimo – Aktai, dėl kurių galima pareikšti ieškinį – Komisijos atsisakymas pradėti procedūrą dėl įsipareigojimų neįvykdymo – Neįtraukimas
(SESV 258 straipsnis ir 263 straipsnio ketvirta pastraipa)
(žr. 50 punktą)
Rezoliucinė dalis
1.
Atmesti ieškinį, kiek jis yra pareikštas Europos Komisijai, iš dalies kaip nepriimtiną ir iš dalies kaip pareikštą teismui, neturinčiam jurisdikcijos jo nagrinėti.
2.
Priteisti iš UAB Birių Krovinių Terminalo bylinėjimosi išlaidas, susijusias su ieškiniu, kiek jis pareikštas Komisijai.